Държавен вестник, бр. 37, 2007 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  37
ОСОБЕНО МНЕНИЕ
на конституционен съдия Емилия Друмева
по конституционно дело № 1 от 2007 г.
Оспореният законов текст е обявен за про-
тивоконституционен заради констатирани на-
рушения на процедурата по приемането на тек-
ста. В искането обаче тази процедура въобще
не се оспорва. Тя се оспорва в едно от стано-
вищата на страните—Висшия адвокатски съ-
вет, където се твърди, че законовият текст е
противоконституционен, защото бил приет не
на две четения, както предвижда Конститу-
цията (чл. 88, ал. 1), а на четири четения!
Поставя се въпросът, може ли Конституцион-
ният съд да се произнася за противоконститу-
ционност единствено на основание, което не
се сочи в искането? Да, може, защото след
като е допуснал делото за разглеждане по
същество, съдът не е ограничен с посоченото
основание за несъответствие с Конституция-
та (чл. 22, ал. 1 ЗКС).
 Но за да се стигне до такова произнасяне
по процедурата, която в случая се явява пре-
юдициален въпрос спрямо основния предмет
на спора и може да прегради по-нататъшния
ход на делото и въобще да не се стигне до
съществото на спора, делото трябва да е дос-
татъчно изяснено от фактическа страна. Това
е задължение на Конституционния съд—да
постигне необходимото изясняване, вкл. от-
носно волята на народните представители и в
случая—относно впечатлението за грешка при
изразяването є в пленарната зала. А това не е
направено—в решението въз основа на сте-
нографските протоколи се приема за устано-
вено, че “четвърто четене” не е имало, но като
че ли, obiter dictum, не е имало и “трето чете-
не”, а само гласуване на процедурно предло-
жение. Съдът не е изискал доказателства за
това, каква е била волята на народните пред-
ставители, след като стенографските прото-
коли навеждат, че е имало недоразумение във
волята. А точно волята на народните предс-
тавители е креативният източник, законите
се създават от нея, а не от недоразуменията в
пленарната зала. При това положение считам,
че в случая съдът не е стигнал до хипотезата
на чл. 21, ал. 4 от Закона за Конституционния
съд—“когато прецени, че събраните доказа-
телства са достатъчни, съдът се произнася с
решение в двумесечен срок”, и ако въпреки
това произнесе решение, то няма да е стъпило
върху достатъчно изяснена фактическа об-
становка и по тази причина такова решение и
изводите в него, по дефиниция, не могат да
бъдат подкрепени.
Конституционен съдия: Ем. Друмева
18102
МИНИСТЕРСКИ СЪВЕТ
ПОСТАНОВЛЕНИЕ № 93
ОТ 24 АПРИЛ 2007 Г.
за изменение и допълнение на Устройстве-
ния правилник на Изпълнителна агенция
“Главна инспекция по труда”, приет с Поста-
новление № 92 на Министерския съвет от
2000 г. (обн., ДВ, бр. 44 от 2000 г.; изм. и доп.,
бр. 87 от 2001 г., бр. 19 и 64 от 2002 г., бр. 13 от
2003 г., бр. 36 от 2004 г., бр. 40 и 83 от 2005 г.
и бр. 40, 54 и 74 от 2006 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 10 се правят следните изменения и
допълнения:
1. В ал. 1 думите “по специалност от профе-
сионално направление “Право” се заличават.
2. В ал. 2:
а) създава се нова т. 11:
“11. организира работата с предложенията
и сигналите в съответствие с разпоредбите на
глава осма от Административнопроцесуалния
кодекс;”
б) досегашната т. 11 става т. 12.
§ 2. В чл. 11 се правят следните изменения:
1. В ал. 3, т. 1 думите “разработва стратеги-
ята” се заменят с “участва в разработването на
стратегията”.
2. В ал. 4 т. 16 се заличава.
§ 3. Член 12 се изменя така:
“Чл. 12. Специализираната администрация
е организирана във:
1. дирекция “Здравословни и безопасни ус-
ловия на труд”;
2. дирекция “Правна”;
3. дирекция “Европейска координация, меж-
дународни отношения и проекти”;
4. дирекции “Областна инспекция по труда”—
28, със седалища в областните градове.”
§ 4. В чл. 13 се създава ал. 3:
“(3) Дирекция “Европейска координация,
международни отношения и проекти”:
1. организира и координира дейността на Глав-
ната инспекция по труда, свързана с членството
на Република България в Европейския съюз;
2. организира и координира подготовката,
сключването, изпълнението, изменението и
допълнението на международни договори и
спогодби, по които страна е Главната инспек-
ция по труда;
3. организира и координира участието на
Главната инспекция по труда в международни
програми и проекти;
4. организира и координира разработване-
то, подписването и изпълнението на договори
със сродни организации за сътрудничество и
взаимопомощ;
5. участва в разработването на проекти и
програми по линия на техническото сътрудни-
чество с Международната организация на тру-
да, Съвета на Европа и с други международни
организации;